Sepie-akteurs hou lyf model vir liefdadigheid | Maroela Media
Die manne van GMR het die hemde laat waai vir ‘n kalenderfotosessie ten bate van liefdadigheid. (Foto: Verskaf)
kykNET-sepiekykers wat hulle elke weeksaand in die intriges van die Stryders en hul mense op Getroud met rugby (GMR) inleef, kan nou ook uitsien na ŉ kalender waarin hul gunsteling-akteurs en aktrises pryk.
Die span van GMR het onlangs model gespeel voor Willem Botha, wat benewens sy sangtalent ook ŉ kranige fotograaf is, se kameralens.
Volgens kykNET is die doel van die kalender, waarin sterre soos Altus Theart (Faffa Beltrami), David Louw (Simon) en Sean van Noordwyk (Reitz Bekker) te sien is, om geld vir skryfbehoeftes in te samel, wat in Januarie versprei sal word onder behoeftige leerders om hulle skooljaar mee te begin.
Christel van den Bergh, oftewel Renate, smeul voor die kamera. (Foto: Verskaf)
“Een van ons groot verkoopspunte is die sexiness van ons akteurs en hulle werk hard aan hul lywe. Ons het toe besluit dit is tyd dat hulle hul lywe wys,” het Rudo van Heerden, publisiteitsbestuurder vir GMR, op die kykNET-program Bravo! gesê.
“Wêreldwyd is dit ŉ bekende ding dat kalenders uitgebring word met gewaagde foto’s, wat deur mense opgeraap word. Mense wat vir Blitz, Maryke of Renate op hulle lessenaars wil hê, gaan dit nou kan kry.”
Van Heerden het gesê die kalender is steeds familievriendelik, al het van die akteurs hul hemde laat waai vir die fotosessie.
Die Getroud met rugby-kalender is van vandag aanlyn te koop en kos tussen R150 en R500, afhangende van die grootte.
Bestel die kalender hier.
Die kalender. (Foto: Verskaf)
Kate Roothman. (Foto: Verskaf)
David Johnson. (Foto: Verskaf)
Die glanspaartjies van GMR. (Foto: Verskaf)
Christel van den Bergh. (Foto: Verskaf)
David Louw. (Foto: Verskaf)
Die span van GMR. (Foto: Verskaf)
Die Stryders. (Foto: Verskaf)
Mooi was nog nooit lelik nie!
Die doel heilig die middel ??? Waar is die vroue veartse vandag??? Sensasie soekend ! nee wat, wat gaan more en oormore gebeur? Weereens iets vir liefdadigheid ?
Ja nee kyk hulle het nou almal ‘n regmerkie agter hul name. Mens kan enige iets regverdig “solank dit vir liefdadigheid is”……. wat ‘n pot snert. Ongelukkig het Afrikaanse musiek en TV so ongelooflik oppervlakkig geraak ‘n piering water gee beter beskrywing aan diepte of ewigheidswaarde. Die tipe snert is net ‘n refeksie waarvan.
Maroela Media, julle kan nou gerus vir ons manne iets pragtig vir die oog gee!
Maar kalenders met vrouens in bikinis en onderklere is perv, maar as jy dit doen vir liefdadigheid…dans dit 100%. Jammer dat afrikaners en afrikaans so oppervlakkig geword het. Bly my kids word as Spaans 1te taal en Engels 2de groot gemaak.